b'\n_START_ARTICLE_\n132 Etra\n_START_SECTION_\nOdkritje\n_START_PARAGRAPH_\nAsteroid je 13. junija 1873 odkril kanadsko-ameri\xc5\xa1ki astronom James Craig Watson (1838\xe2\x80\x931880)._NEWLINE_Poimenovan je po Etri, materi Tezeja iz gr\xc5\xa1ke mitologije.\n_START_SECTION_\nZna\xc4\x8dilnosti\n_START_PARAGRAPH_\nAsteroid Etra obkro\xc5\xbei Sonce v 4,22 letih. Njegov tir ima izsrednost 0,388, nagnjen pa je za 25,030\xc2\xb0 proti ekliptiki. Njegov premer je 42,87\xc2\xa0km, okrog svoje osi pa se zavrti v 5,168 h._NEWLINE_Je prvi odkriti asteroid, ki pre\xc4\x8dka Marsov tir. Po obliki je zelo podolgovato oziroma nepravilno telo.'